Gallery Wizard
Et lille program, der kan automatisere den ellers kedelige opgave med at lave et flot galleri til dine hjemmesider eller blot til familiealbummet. 

Efter installationen har programmet selv åbnet et vindue med programmet. Dobbeltklik på Gallery Wizard for at starte programmet. 

På det første faneblad skal du vælge, hvilke billeder du vil have med i dit galleri. Det er bedst, hvis du har de billeder, du skal bruge, liggende i samme mappe et sted på din harddisk.

Klik først på Add Directory. Find derefter mappen, du skal bruge, og klik på ok. Billederne står nu på listen til venstre.

På det andet faneblad, Thumbnail Options, kan du bestemme, hvor store ikonerne, brugeren skal se i oversigten, skal være. Størrelsen 120 x 120 pixels er passende i de fleste tilfælde.

På det tredje faneblad, Output Options, skal du vælge, hvor du vil lægge de små ikoner og de html-sider, programmet laver. Husk at ændre destinationen fra C:, da du ellers har alle filerne liggende direkte på harddisken, og det kan være svært at overskue. 

For at komme ud af programmet skal du bare klikke på krydset i højre hjørne.